CELEX: 62005TN0141
Language: fi
Date: 2005-04-11 00:00:00
Title: Asia T-141/05: Internationaler Hilfsfonds e.V.:n 11.4.2005 Euroopan yhteisöjen komissiota vastaan nostama kanne

11.6.2005   
            
            
               FI
            
            
               Euroopan unionin virallinen lehti
            
            
               C 143/40
            
         Internationaler Hilfsfonds e.V.:n 11.4.2005 Euroopan yhteisöjen komissiota vastaan nostama kanne
   (Asia T-141/05)
   (2005/C 143/75)
   Oikeudenkäyntikieli: saksa
   Internationaler Hilfsfonds e.v., Rosbach v.d.H. (Saksa), on nostanut 11.4.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustaja on asianajaja H. Kaltenecker.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa komission 14.2.2005 tekemän päätöksen, jolla tämä hylkäsi kantajan pyynnön saada tutustua rajoittamattomasti komission asiakirjaan, joka koski sopimusta LIEN 97-2011
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio hylkäsi riidanalaisella toimella kantajan pyynnön saada tutustua rajoittamattomasti Euroopan komission asiakirjaan, joka koski sopimusta LIEN 97-2011, avoimuusasetuksen (1) 4 artiklan 1 kohdan b alakohdan ja sen 4 artiklan 3 kohdan toisen alakohdan sekä tietosuoja-asetuksen (2) perusteella.
   Kantaja väittää, että riidanalaisella päätöksellä rikotaan avoimuusasetuksen 4 artiklan 3 kohtaa. Kantaja katsoo, että perustelut, jotka Euroopan komissio esitti tukeakseen päätöstään evätä rajoittamaton oikeus tutustua asiakirjaan, joka koski sopimusta LIEN 97-2011, ja joiden mukaan rajoittamaton tutustumisoikeus vahingoittaisi päätöksentekomenettelyä, eivät ole asianmukaisia. Kantaja väittää lisäksi, että kyseisten asiakirjojen tutustuttavaksi antaminen on yleisen edun mukaista. Kantaja myös kyseenalaistaa avoimuusasetuksen 4 artiklan 1 kohdan b alakohdan sovellettavuuden.
   Kantaja moittii myös päätöstä evätä tietosuoja-asetuksen perusteella rajoittamaton tutustumisoikeus asiakirjaan.
   Kantaja väittää lisäksi, että Euroopan komission toiminta on mielivaltaista.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
   
      (2)  Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettu Euroopan parlamentin ja neuvoston asetus (EY) N:o 45/2001 (EYVL 2001, L 8, s. 1).